Sega

(Japanskom: 株式会社セガゲームス, Hepburn: *Kabushiki gaisha Sega gēmusu*)
u početku ukratko za **Service Games** i službeno kao **SEGA**, je Japanski multinacionalni proizvođač i izdavač video igara sa sjedištem u Tokiju. Sega je razvila i proizvela brojne kućne konzole od 1983. do 2001., ali finansijski gubitak zbog svoje Dreamcast konzole je natjerao kompaniju da izvrši rekonstrukciju 2001. Nakon toga se fokusirala na razvijanje softvera. Ipak, Sega ostaje na svijetu kao najpoznatiji proizvođač arkadnih igara, sa preko 500 igrara u 70 franšiza od 1981.

Sega, zajedno sa svojim pod-studijima, su poznati po svojim franšizama *Sonic the Hedgehog*, *Virtua Fighter*, *Phantasy Star*, Yakuza i *Total War*. Glavno sjedište nalazi se u Tokiju.

## Historija 
### Početak kompanije (1940-1982) 
lijevo|mini|SEGA Diamond 3 Star|282x282piksel
Godine 1940, američki biznismeni Martin Bromley, Irving Bromberg i James Humpert osnovali su tvrtku pod imenom *Standard Games* u Honolulu, da proizvode novčiće za slot mašine pa i za vojne baze koje su vidjeli kao potencijalno tržište od početka II Svjetskog Rata. Broj ljudi stacioniran u vojnim bazama je porastao i bilo im je potrebno nešto da rade u svoje slobodno vrijeme. Nakon rata, osnivači su prodali firmu i osnovali novi distributer koji se zvao *Servis Igre* zbog vojnog fokusa. Godine 1951, kada vlada Sjedinjenih Država zabranjuje slot mašine u teritorijama US-a. Bromley šalje dva svoja radnika, Richard i Ray Stewart LeMaire u Tokio 1952. kako bi uspostavio novog distributera. Ova firma je obezbjedila slot mašine za američke baze u Japanu i promijenila ime u *Service Games of Japan* 1953.

David Rosen, američki oficir u zračnoj jedinici SAD-a stacioniranoj u Japanu, pokrenuo je biznis dvo-minutnih foto kabina u Tokiju u 1954. Ova kompanija na kraju je postala *Rosen Enterprises* i 1957. počela uvoziti igre na novčiće u Japan. 31. maja 1960, Service Games Japan je bila zatvorena. Tri dana kasnije, dvije nove kompanije su uspostavljene da preuzmu njene poslovne aktivnosti, *Nihon Goraku Bussan* i *Nihon Kikai Seizo*. Godine 1965, *Rosen Enterprises* je narasla u lanac od preko 200 arkada. Rosen je onda izvršio spajanje između Rosen Enterprises i Nihon Goraku Bussan. Tako je postao glavni direktor nove firme, **Sega** Enterprises, koja dobija svoje ime iz **Se**rvice **Ga**mes.

Unutar jedne godine Sega je počela prelaz od uvoznika do proizvođača, sa objavom simulator igre, *Periscope*. Igra je imala svjetlosne i zvučne efekte koje su smatrane inovativnim za to vrijeme. Bila je poprilično uspješna u Japanu. Uskoro počinje izvoz u Evropu i SAD, te je postala prva igra u SAD koja je koštala 25 centi po rundi.

Godine 1969, Rosen je prodao Segu američkom konglomeratu *Gulf and Western Industries*, iako je on ostao kao direktor nakon prodaje. Pod Rosenovim vodstvom, Sega je nastavila rasti i živjeti uspješno.

### Zlatno doba arkadnih igara (1978-1983) 
Sega je napredovala iz buma arkadnih igara kasnih 1970-ih godina, sa prihodima preko 100 miliona dolara. Godine 1982, Segini prihodi prevazišli su 214 miliona. Te godine su predstavili prvu igru sa izometrijskom grafikom, *Zaxxon*, industrijinu prvu stereoskopičnu 3D igru, *SubRoc 3D* i prvu laser-disk videoigru, *Astron Belt*. *Astron Belt* nije objavljen u SAD do 1983. godine.

Druge značajne igre od Sege tokom ovog perioda su *Head On* (1979), *Monaco GP* (1979), *Carnival* (1980), *Turbo* (1981), *Space Fury* (1981), *Astro Blaster* (1981), i *Pengo* (1982).

### Ulazak u tržište kućnih konzola (1982-1989) 
mini|339x339piksel|Sega Master System
Godine 1983, Sega je objavila Atari 2600 verzije svojih arkadnih igara. *Carnival*, *Space Fury*, *Turbo*, i *Zaxxon* su bili licencirani Colecu za *ColecoVision* konzolu 1982. Neke od ovih i drugih naslova su licencirani drugim kompanijama za 8-bitne kompjuter verzije.

Previše objavljenih igara 1983. dovelo je do pada video igara, što je uzrokovalo pad Seginih prihoda na 136 miliona dolara. Sega je onda dizajnirala i objavila svoju prvi kućnu konzolu *SG-1000* za treću generaciju kućnih konzola. U januaru 1984, Rosen je dao ostavku.

Japanska imovina Sege je kupljena za 38 miliona dolara od strane grupe investitora na čelu sa Rosenom, Robertom Deithom i Hayao Nakayamom. Nakayama je postao novi direktor Sege. Godine 1984. multimilijarderski Japanski konglomerat CSK kupio je Segu i preimenovao je u Sega Enterprises, sa sjedištem u Japanu. David Rosenov prijatelj, Isao Okawa, predsjednik CSK-a, postao je predsjednik Sege.

Sega je također objavila *Sega Master System* i prvu igru s Alex Kiddom, koji je postao Segina neslužbena maskota dok ga nije zamijenio Sonic the Hedgehog 1991. Iako je Master System bio tehnički superiorni od NES-a, nije uspio da uhvati tržišni udio u SAD-u i u Japanu, zbog vrlo agresivne strategije Nintenda i neefikasnog marketinga Tonka. Međutim, Master System je bio uspješan u Evropi, Australiji, Novom Zelandu i Brazilu.

Sredinom 1980-ih godina, Sega je objavila *Hang-On i After Burner* koje su iskoristile funkcionalnost hidrauličnih kabineta. Za ploče arkadnih sistema, Sega je objavila System seriju i Super Scaler seriju.

### Širenje i uspjeh (1989-2001) 
mini|374x374piksel|Sega Genesis
Sa uvodom Sega Genesisa u Sjevernoj Americi 1989, Sega Amerika je pokrenula anti-Nintendo kampanju da nosi zamah nove generacije igara, sa svojim sloganom ''"Genesis does what Nintendon't".* Ovo je prvobitno ovedeno od strane predsjednika Sege Amerike Michael Katza. Kada je Nintendo objavio Super Nintendo Entertainment System u Sjevernoj Americi u augustu 1991, Sega je promijenila slogan u *"Welcome to the next level".*

Iste godine, vodstvo Sege Amerike je prešlo sa Katza na Tom Kalinske, koji je dalje eskalirao "rat konzola". Kao preventivni čin protiv objave SNES-a, Sega je objavila novu igru i maskotu, *Sonic the Hedgehog*. Ova smjena je dovela do šireg uspjeha Genesisa koji će na kraju da dovede Segi 65% tržišta u Sjevernoj Americi. Istovremeno, poslije mnogo kašnjenja, Sega je objavila Sega CD u Japanu 1991. i u Sjevernoj Americi 1992, kao hardver dodatak za Genesis, smanjujući prostorna ograničenja njihovih igara. *Sonic the Hedgehog 2* je takođe bio objavljen 1992. za Genesis i postao najuspješnija igra koju je Sega ikad napravila. Prodala je više od šest miliona primjeraka ukupno.

Godine 1990, Sega je objavila Game Gear da se takmiči protiv Nintendovog Game Boy-a. Međutim, zbog problema sa kratkim trajanjem baterije, nedostatakom originalnih naslova i slabe podrške Sege, Game Gear nije bio u stanju da pretekne Game Boy, koji je prodao oko 11 miliona jedinica. Game Gear je naslijedio Sega Nomad 1995, a proizvodnja je prekinuta u 1997.

Godine 1992, Sega je objavila seriju arkadnog hardvera, gdje je objavljen *Virtua Fighter* i *Virtua Racing*, koji je postavio temelj za 3D trkače i borilačke igre. Godine 1994, Sega je objavila Sega 32X u pokušaju da nadogradi Genesis na standarde naprednijih sistema u to vrijeme. U početku je imao dobru prodaju, ali je imao problema sa nedostatkom softvera i objave Sega Saturna i Sonyevog PlayStationa.

22. novembra 1994, Sega je objavila Sega Saturn u Japanu. Koristio je dva 32-bitna procesora. Međutim, zbog loše prodaje na zapadu dovelo je do napuštanja konzole 1998. Nedostatak poznatijih naslova već uspostavljenih na Genesisu, uz svoju visoku cijenu u odnosu Sony Playstation, bili su neki od razloga pada konzole. Zapažene titule u Japanu uključuju *Sakura Wars*, *Panzer Dragoon* i arkadni portovi kao što su *The House of the Dead*, *Virtua Fighter 2* i *Sega Rally Championship*. Sega je napravila korake u PC tržištu sa uspostavljanjem SegaSoft-a 1995. čiji je zadatak bio u stvaranje originalnih PC titula.

Sredinom 1990-ih Sega je pokušala da izađe izvan svog imidža strogo dječijie i porodične kompanije, tako što je objavila nekoliko igara sa ekstremnim nasiljem i seksualnim temama. Uveli su naljepnicu "Deep Water," kako bi označili igre sa odraslim sadržajem.

U decembru 1994. pokernut je Sega Channel, pretplata igraćeg servisa isporučene od strane lokalnih kablovskih kompanija povezanih sa *Time Warner Cable*, kroz kojeg je korisnicima dostavljen specijalni kasetni adapter koji se vezao na kablovsku vezu. Na svom vrhuncu, Sega Channel je imao oko 250,000 korisnika. Razni tehnički problemi su počeli da narušavaju službu u kasnim 1997, na kraju vodeći do prekida Sega Channel-a 1998.

27. novembra 1998, Sega je objavila Dreamcast u Japanu. Konzola je imala nižu cijenu, djelimično zbog upotrebe instant komponenti, ali je imala tehnologiju koja je dozvoljavala tehnički impresivnije igre u uporedbi sa svojim direktnim konkurentima, Nintendo 64 i PlayStation. Imao je analogni 56k modem, čime je obazbjedio online multiplayer. Neke poznatije igre na ovom sistemu su bile *ChuChu Rocket, Phantasy Star Online, Quake III Arena *i *Alien Front Online.* Početak prodaje Dreamcast-a u Japanu bio je promašaj. Uprkos tome imao je nekoliko uspješnih igara u regionu.

Nakon zatvaranja svih njihovih američkih grana 1995. i zatvaranja PC divizije SegaSoft, Sega je uložila u američku kompaniju Visual Concepts i francusku kompaniju No Cliché, iako je druga zatvorena 2001. Za razliku od japanskog lansiranja Dreamcast-a, zapadno lansiranje bilo je jedno od "najuspješnijih lansiranja hardvera u historiji," kada je prodala tada neuporedivih 500,000 konzola u svojoj prvoj nedelji u Sjevernoj Americi. Sega je bila u stanju da zadrži ovaj momentum u SAD-u sve do objave Sony PlayStation 2. Dreamcast je dom za nekoliko inovativnih i kritično priznatih igara, uključujući i jednu od prvih cel-shaded titula, *Jet Set Radio* (*Jet Grind Radio* u Sjevernoj Americi), *Seaman*, *Samba de Amigo* i *Shenmue*. Sega je također proizvela NAOMI seriju, koja je bila zadnja unikatna serija arkadnih ploča.
U kasnim 1999, predstavljajući Sega Enterprises, Isao Okawa razgovarao je na sastanku Okawa Fondacije. Tada je objavio da Segin fokus u budućnosti prelazi sa razvijanja hardvera na razvijanje softvera, ali dodajući da još uvijek podržavaju Dreamcast. 1. novembra 2000, Sega je promijenila ime svoje kompanije iz *Sega Enterprises* u *Sega Corporation.*

### Smjena na razvoj softvera (2001-2005) 
mini|Segini finansijski problemi u periodu od 1998-2002|322x322piksel
23. januara 2001, počela je priča u *Nihon Keizai Shimbun* tvrdeći da Sega prestaje sa proizvodnjom Dreamcast-a i da počinje sa razvojom softvera za druge platforme. Nakon početnog poricanja, Sega Japan je objavila saopštenje u kojem su potvrdili da razmišljaju o proizvodnji softvera za PlayStation 2 i Game Boy Advance kao dio njihove "Nove Politike Uprave". Naknadno 31. januara 2001, Sega Amerike službeno je objavila da postaje proizvođač softvera. 31. marta 2001, prekinuta je proizvodnja Dreamcast-a.

Do 31. marta 2002, Sega je imala pet uzastopnih fiskalnih godina neto gubitaka. Kako bi pomogao sa Seginim dugom, CSK osnivač Isao Okawa, prije njegove smrti 2001, je dao kompaniji 692 miliona dolara u privatnoj donaciji. Razgovarao je sa Microsoftom o prodaji ili spajanju sa njihovom Xbox divizijom, ali ta priča je propala. Razgovori su se odvijali sa Namco, Bandai, Elektronic Arts i opet sa Microsoftom. U augustu 2003, Sammy, jedan od najvećih pachinko i pachislot proizvođača, kupio je izvanrednih 22% udjela koji je CSK imao i predsjednik Sammy-a Hajime Satomi je postao direktor Sege. Iste godine, Hajime Satomi je izjavio da će se Segina aktivnost fokusirati na svoj profitabilni arkadni posao. Nakon pada globalne arkadne industrije, Sega je predstavia nekoliko koncepta prilagođenih japanskom tržištu. *Derby Owners Club *je bila prva velika satelitna arkadna mašina sa IC karticama za pohranu podataka. Sega je također uvela internet funkcionalnost u arkadama sa *Virtua Fighter 4* 2001.
Tokom sredine 2004, Sammy je kupio kontrolni udio Sega Korporacije za 1.1 milijardi dolara, stvarajući novu kompaniju *Sega Sammy Holdings*. Od tada Sega i Sammy postali su grane glavne kompanije. Obje kompanije djeluju nezavisno, dok su glavni odjeli spojeni.

### Nastavljeno širenje i akvizicije (2005-2013) 
Godine 2005, Sega je prodala svoj važni zapadni studio *Visual Concepts* i kupila developere *Creative Assembly*, poznati po svojoj *Total War serijom*. U istoj godini, *Sega Racing Studio* je također formiran. Godine 2006, Sega Evropa je kupila *Sports Interactive*, poznati po svojoj *Football Manager* seriji. Sega Amerike kupila je *Secret Level* u 2006, koja je preimenovana u *Sega Studio San Francisco* 2008. Početkom 2008, Sega je najavila da će ponovo uspostaviti Australijsko prisustvo, kao podružnica Sega Evrope i nazvala je Sega Studio Australija. Iste godine, Sega je pokrenula flash web stranicu zasnovanu na pretplatničkom sistemu "PlaySEGA" koja je emulirala verzije Sega Genesis-a kao i originalne web flash igrice. To je kasnije zatvoreno zbog malog broja pretplata. Godine 2013, nakon THQ-ovog bankrota, Sega je kupila *Relic Entertainment*, poznatu po svom serijalu *Company of Heroes*. Sega je također surađivala sa mnogo zapadnih studija kao *Bizarre Creations*, *Backbone Entertainment*, *Monolith*, *Sumo Digital*, *Kuju Entertainment*, *Obsidian Entertainment* i *Gearbox Software*. Godine 2008, Sega je objavila zatvaranje *Sega Racing Studija*, iako je studij kasnije nabavljen od strane *Codemasters-a*. Zatvaranje Sega Studio San Francisco i Sega Studio Australia desilo se 2010. i 2012.

Serijal Sonic the Hedgehog je nastavio da bude internacionalno prepoznatljv, iako su kritični prijemi igara u seriji bili različiti. Godine 2007, Sega i Nintendo su se udružili koristeći Seginu dozvolu za Olimpijske Igre, da naprave seriju *Mario and Sonic at the Olympic Games*, koja je prodala preko 20 miliona ukupno. U konzolnom biznisu, Sega je pronašla uspjeh u Japanu sa *Yakuza* i Hatsune Miku: Project DIVA serijom igara, između ostalih koje su ciljane za japansko tržište. U Japanu, Sega distribuira naslove manjih japanskih proizvođača i lokalizacija zapadnih naslova. Godine 2013, *Index Corporation* je kupljena od strane Sega Sammy nakon bankrota. Nakon otkupa, Sega je zvanično podijelila Index tako stvarajući *Atlus*. Atlus je poznat po svojim *Megami Tensei* i *Persona *serijalima.

Za arkade, Segine najuspješnije igre počele su biti osnovane na mreži kartičnih sistema. Igre ovog tipa uključuju *Sangokushi Taisen* i *Border Break*.

Godine 2004, *GameWorks* lanac arkada je došao u vlasništvo Sege, dok lanac nije prodan 2011. Godine 2009, *Sega Republic*, unutrašnji zabavni park u Dubaiju, je otvoren za javnost. Godine 2010, Sega je počela da proizvodi 3D slike za holografske koncerte Hatsune Miku. Godine 2013, u saradnji sa *BBC Earth*, Sega je otvorila prvi interaktivni simulator prirodnog muzeja, Orbi Yokohama u Yokohami.

### Reorganizacija kompanije i fokus na digitano tržište (2013-danas) 
Zbog pada prodaje pakovanih igara na domaćem i internacionalnom tržištu 2010, Sega je počela otpuštati i smanjivati svoje zapadne poslove, kao na primjer gašenje pet kacelarija u Evropi i Australiji. Ovo je uradila kako bi se fokusirala na digitalno tržište za PC i mobilne telefone. Zbog smanjenja arkadnih biznisa u Japanu, osoblje zaduženo za razvoj je također bilo premješteno u područje digitalnih igara. Sega je postepeno smanjila broj svojih arkadnih centara sa 450 u 2005, na oko 200 u 2015.

Na mobilnom tržištu, Sega je objavila svoju prvu aplikaciju na iTunes Radnju sa verzijom *Super Monkey Ball *2008. U početku 2012, Sega je počela kupovati studije za mobilni razvoj, sa studijama kao što su *Hardlight*, *Three Rings Design* i *Demiurge Studios*.

U aprilu 2015. Haruki Satomi, unuk Hajime Satomi, preuzeo je mjesto predsjednika Sega Games Co, Ltd. U januaru 2015, Sega Amerika objavila je njihovo preseljenje iz San Franciska u Irvine, koji je završen kasnije te godine. Zbog ovoga, Sega Amerike nije imala svoju kabinu na E3-u 2015. U septembru 2016, Sega je objavila da su nabavili sve Technosoftove intelektualni nekretnine.

## Ostali proizvodi i usluge 
Sega je uključena u reklamiranje franšiza *Sonic the Hedgehog* i *The House of the Dead*, kao i anime i manga franšiza kao što su *Bleach*, *Neon Genesis Evangelion*, i *Initial "D"*.

Godine 2003, Sega je imala planove proširiti svoje franšize u Hollywoodu, ali plan je propao. Trenutno Sega posjeduje *TMS Entertainment,* koji je imao poslovni odnos sa Segom od 1992.

Sega Toys je osnovan kada je *Yonezawa Toys*, Japanov najveći post-rat proizvođač igračaka, spojen sa Segom 1994. To je nakratko bilo poznato kao Sega-Yonezawa sve do potpunog odbacivanja imena Yonezawa u aprilu 1998. Od ranih 2000-tih Sega Toys je postao uglavnom odvojen entitet od Sege sa svojom upravljačkom strukturom i ciljevima, sa povremenim suradnjama između njih. Stvorili su igračke za djecu iz franšiza kao što su *Oshare Majo: Love and Berry*, *Mushiking: King of the Beetles,* *Lilpri*, *Bakugan*, Jewelpet, *Dinosaur King* i *Hero Bank''.

## Reference 
## Vanjski linkovi 
* 
* 
* 
* }}

Sega
Kategorija:Multinacionalne kompanije